**Általános Szerződési Feltételek**

**a Norvég Finanszírozási Mechanizmus 2009-2014**

**Kapacitásfejlesztés és intézményközi együttműködés**

programja keretében támogatott projektekre vonatkozóan

Készítette és kiadta a Miniszterelnökség Nemzetközi Együttműködési Programok Végrehajtási Főosztálya, mint Program Operátor

Hatályos: 2014. október

[BEVEZETŐ rendelkezések 3](#_Toc375146394)

[I. Az ÁSZF hatálya 3](#_Toc375146395)

[II. A vonatkozó jogszabályok és egyéb dokumentumok 3](#_Toc375146396)

[III. Értelmező rendelkezések 3](#_Toc375146397)

[IV. Alapelvek 4](#_Toc375146398)

[V. Felelősség 5](#_Toc375146399)

[VI. Összeférhetetlenség 6](#_Toc375146400)

[VII. Titoktartás 6](#_Toc375146401)

[VIII. Kapcsolattartás 7](#_Toc375146402)

[PÉNZÜGYI rendelkezések 8](#_Toc375146403)

[IX. Önerő 8](#_Toc375146404)

[X. Biztosítékok 8](#_Toc375146405)

[XI. Kifizetés-igénylés és a támogatás folyósítása 9](#_Toc375146406)

[XII. Engedményezés 11](#_Toc375146407)

[XIII. A támogatás folyósításának felfüggesztése 11](#_Toc375146408)

[XIV. Követeléskezelés 12](#_Toc375146409)

[a projekt végrehajtásra vonatkozó rendelkezések 13](#_Toc375146410)

[XV. Tájékoztatási és beszámolási kötelezettségek, monitoring 13](#_Toc375146411)

[XVI. Beszerzések 15](#_Toc375146412)

[XVII. Nyilvánosság 16](#_Toc375146413)

[XVIII. A Projekt időtartama 17](#_Toc375146414)

[XIX. A Projekt fenntartása 18](#_Toc375146415)

[XX. Az eredmények és az eszközök tulajdonjoga és használata 20](#_Toc375146416)

[XXI. Ellenőrzések 20](#_Toc375146417)

[Szerződéssszegés, szerződés módosítása és megszűnése 21](#_Toc375146418)

[XXII. Szabálytalanság 21](#_Toc375146419)

[XXIII. Kifogás kezelés 22](#_Toc375146420)

[XXIV. A Szerződés módosítása 22](#_Toc375146421)

[XXV. A Szerződés megszűnése 25](#_Toc375146422)

[XXVI. Vitarendezés 25](#_Toc375146423)

# BEVEZETŐ rendelkezések

## Az ÁSZF hatálya

Az ÁSZF hatálya kiterjed a Norvég Finanszírozási Mechanizmus (a továbbiakban: FM) Kapacitásfejlesztés és intézményközi együttműködés programja keretében támogatásban részesülő projektekre vonatkozóan megkötött támogatási szerződésekre (a továbbiakban: Szerződés). Az ÁSZF a Szerződés elválaszthatatlan részét képezi, szerződési feltételnek minősül, amelyet a Felek a Szerződés aláírásakor elfogadnak. Amennyiben az ÁSZF és a Szerződés azonos tárgyú előírásai között bármilyen eltérés van, ez utóbbi rendelkezései irányadók.

## A vonatkozó jogszabályok és egyéb dokumentumok

1. A Felekre vonatkozó, különösen alkalmazandó jogszabályok felsorolását a Szerződés III. címe tartalmazza.
2. Felek az alkalmazandó jogszabályok és egyéb dokumentumok tekintetében, az azok rendelkezéseiben való eltérés esetére az alábbi értelmezési sorrendet határozzák meg:
   1. a vonatkozó nemzetközi szabályok;
   2. a vonatkozó nemzeti jogszabályok;
   3. a Szerződés;
   4. a Szerződés mellékletei, beleértve az ÁSZF-et;
   5. a pályázati felhívás;
   6. az Általános Pályázati Útmutató és mellékletei;
   7. egyéb dokumentumok.
3. Felek rögzítik és tudomásul veszik, hogy a vonatkozó jogszabályok és dokumentumok változása a Szerződés külön módosítása nélkül is alkalmazandó és hatályos tekintetükben.

## Értelmező rendelkezések

1. *donor ország:* a Norvég Királyság, melyet a Norvég Külügyminisztérium képvisel,
2. *donor program partner:* a donor országban lévő állami szerv vagy a donor országok által kijelölt kormányközi szervezet, amely a program előkészítésében, illetve végrehajtásában tanácsadói szerepet tölt be,
3. *donor projekt partner:* a projekt végrehajtása során elérendő célok megvalósulását elősegítő, a donor országban bejegyzett szervezet vagy kormányközi szervezet,
4. *Finanszírozási Mechanizmus Iroda:* a FM operatív végrehajtásában a donor országok felhatalmazása alapján eljáró, kapcsolattartóként működő szervezet,
5. *hitelesítési tevékenység:* a Végrehajtó Ügynökség által végzett, folyamatba épített, dokumentum alapú és helyszíni ellenőrzések összessége,
6. *indikátor:* a projekt céljainak és várt eredményeinek megvalósulását, teljesülését mérő fizikailag vagy pénzügyileg számszerűsített mutató,
7. *kedvezményezett:* a támogatásban részesülő Projektgazda és Projekt Partner;
8. *kétoldalú kapcsolatok program szintű alapja:* a Magyarország és a donor ország közti kétoldalú kapcsolatok előmozdítását szolgáló elkülönített pénzügyi alap a program költségvetésén belül,
9. *kifizetés-igénylés:* a Projektgazda által a Végrehajtó Ügynökség részére benyújtott, támogatás igénybe vételére irányuló és a támogatásra való jogosultságot hitelesen alátámasztó dokumentumok összessége,
10. *monitoring:* a Projekt végrehajtásának nyomon követése, mely a Szerződésben foglalt eljárások követését, az előrehaladás ellenőrzését és a lehetséges problémák időben történő azonosítását szolgálja,
11. *Nemzeti Kapcsolattartó:* az együttműködési megállapodásokban kijelölt, a donor országokkal való kapcsolattartásért és a FM szabályszerű végrehajtásáért felelős szerv,
12. *NORA pályázói felület:* a Végrehajtó Ügynökség által működtetett pályázati információs felület, mely a <https://www.nora.norvegalap.hu> címen érhető el,
13. *Projekt Partner:* a projekt végrehajtása során elérendő célok megvalósulását elősegítő, erre partnerségi megállapodás alapján kötelezettséget vállaló Magyarországon bejegyzett szervezet vagy donor projekt partner,
14. *szabálytalanság:* a jogszabályok előírásainak, továbbá a Szerződésben vállalt kötelezettségeknek a megsértése, amelyek eredményeképpen a donor országok vagy Magyarország pénzügyi érdekei sérülnek, illetve sérülhetnek,
15. *szabálytalanság-felelős:* a Nemzeti Kapcsolattartó, a Program Operátor vagy a Végrehajtó Ügynökség alkalmazásában álló, a szabálytalansági eljárással kapcsolatos feladatok ellátására kijelölt személy,
16. *szabálytalansági gyanú:* bármilyen adat vagy információ, mely szabálytalanság elkövetésére utal,
17. *szállítói finanszírozás*: a támogatás folyósítása a Projektgazda által benyújtott kifizetés-igénylés alapján közvetlenül a szállító vagy az engedményes pénzforgalmi számlájára történő utalással,
18. *támogató:* a Projekt részére megítélt támogatás tekintetében a Program Operátor,
19. *utófinanszírozás:* a kifizetett számlák vagy egyéb, az elszámolást alátámasztó dokumentumok támogatási összegének utólagos megtérítése közvetlenül a Projektgazda vagy az engedményes pénzforgalmi számlájára történő utalással,
20. *Végrehajtó Ügynökség:* az NFFKÜ - Nemzetközi Fejlesztési és Forráskoordinációs Ügynökség Zrt., mint a Program végrehajtásában a Program Operátorral és a Nemzeti Kapcsolattartóval kötött megállapodás alapján közreműködő szerv.

## Alapelvek

1. A Felek kölcsönösen kötelezettséget vállalnak arra, hogy a Projekt szabályszerű és hatékony megvalósítása érdekében a jóhiszeműség és tisztesség követelményeinek megfelelően, a gazdaságosság, költséghatékonyság és átláthatóság elveire tekintettel, egymással messzemenően együttműködve járnak el, és a jelen szerződésben meghatározott jogaikat, illetve kötelezettségeiket rendeltetésüknek megfelelően gyakorolják, illetve teljesítik.
2. A Felek kötelezettséget vállalnak továbbá arra, hogy a projekt végrehajtása során a fenntartható fejlődés, beleértve a környezeti, gazdasági és társadalmi fenntarthatóságot, valamint a jó kormányzás, a nemek közötti egyenlőség, az esélyegyenlőség és a korrupció-mentesség elveinek megfelelően járnak el.
3. A Szerződés és a Felek közötti kapcsolattartás nyelve a magyar. A Program Operátor jogosult meghatározni, hogy adott esetben a Projektgazda mely nyilatkozatait, adatszolgáltatását köteles angol nyelven, vagy magyar nyelven és angol nyelven is elkészíteni.

## Felelősség

1. A Program Operátor felelősséggel tartozik a Program eredményes, hatékony és szabályszerű megvalósításáért. Ennek érdekében ellenőrzi, nyomon követi és biztosítja a Projekt megvalósulásának szabályszerűségét, megfelelőségét, a Program céljaihoz való hozzájárulását.
2. A Végrehajtó Ügynökség átruházott hatáskörben közreműködik a Program Operátor feladatainak ellátásában.
3. A Program Operátor és a Végrehajtó Ügynökség feladatait a jogszabályok rendelkezéseit megtartva, a jogszabályokban és egyéb vonatkozó dokumentumokban meghatározott célok megvalósítása érdekében látja el, jogkörét a jogalkotó által meghatározott szempontok figyelembevételével és az adott ügy egyedi sajátosságaira tekintettel gyakorolja.
4. A Program Operátor és a Végrehajtó Ügynökség hatáskörének gyakorlásával nem élhet vissza, hatásköre gyakorlása során a szakszerűség és a szabályszerűség követelményeinek megfelelően köteles eljárni.
5. A Projekt megvalósításáért a Projektgazda felel. A Projektgazda köteles a Projektet a Szerződésben és annak mellékleteiben foglalt leírásnak és feltételeknek megfelelő módon, a megfogalmazott célok elérése érdekében végrehajtani. A Projektgazda a kapott támogatást kizárólag a Szerződéssel összhangban használhatja fel.
6. A Projektgazda a projektet az érintett szakterület legmegfelelőbb gyakorlata szerinti kellő alapossággal, hatékonysággal és gondossággal hajtja végre.
7. A Projektgazda a projekt végrehajtásáért teljes felelősséggel tartozik. A Projektgazda e felelősségét más személyre vagy szervezetre nem ruházhatja át, e felelősségét korlátozó megállapodást nem köthet. A Projektgazda a projekt végrehajtásáért vállalt teljes körű felelősségét a partnerségi megállapodás(ok) nem érinti(k).
8. A Projektgazda helytáll és szavatol azért, hogy az általa vagy a nevében a Program Operátor vagy a Végrehajtó Ügynökség számára a pályázattal, valamint a Szerződés megkötésével és teljesítésével kapcsolatban átadott bármely dokumentumban szereplő, illetve egyéb információk a valóságnak megfelelőek, pontosak és teljes körűek.
9. A Program Operátor nem kötelezhető a harmadik személyek magatartása következtében a Projektgazdát a Projekt teljesítése során ért károk megtérítésére, illetve a kifizetés összegének a Projektgazdát ért károk összegével arányos növelésére.
10. A Projektgazda kizárólagosan felel az általa a Projekt teljesítése során harmadik személyeknek okozott károk megtérítéséért. A Program Operátor mentesül minden olyan kötelezettség alól, amely a Projektgazda vagy a nevében és érdekében eljáró személyek károkozó magatartása folytán kárt szenvedett harmadik személyek által támasztott követeléssel, illetve perrel kapcsolatos.
11. A Projektgazda a Szerződés aláírásával nyilatkozik, hogy
12. nem minősül az alacsony keresetű munkavállalók bérének emelését ösztönző egyes törvények módosításáról szóló 2011. évi XCIX. törvény 6. §-a szerinti munkáltatónak,
13. az államháztartásról szóló törvénynek megfelelően
    1. megfelel a rendezett munkaügyi kapcsolatok követelményének,
    2. a köztulajdonban álló gazdasági társaságok takarékosabb működéséről szól törvényben foglalt közzétételi kötelezettségének eleget tett, vagy nem tartozik annak hatálya alá, és
14. jogi személy vagy jogi személyiséggel nem rendelkező más szervezet esetén átlátható szervezetnek minősül,
15. nem áll a támogatási rendszerből való kizárás hatálya alatt,
16. nem áll fenn harmadik személy irányában olyan kötelezettsége, amely a Projekt céljának megvalósulását meghiúsíthatja.

## Összeférhetetlenség

* + 1. A Projektgazda köteles a szükséges intézkedéseket megtenni a projekt végrehajtása során a Vhr. 18.§-a szerinti összeférhetetlenség megelőzése, illetve összeférhetetlenség fennállása esetén annak megszüntetése érdekében, valamint köteles a Végrehajtó Ügynökséget tájékoztatni minden olyan helyzetről, amely összeférhetetlenséget eredményez vagy eredményezhet.
    2. A Projektgazda kötelezettséget vállal arra, hogy késedelem nélkül, írásban a Program Operátor tudomására hoz minden olyan eseményt, körülményt, amely a Projekt végrehajtása során összeférhetetlenséget eredményezhet. A Projektgazda kötelezettséget vállal arra, hogy megtesz minden szükséges lépést az összeférhetetlenség elhárítása érdekében.
    3. A Projektgazda tudomásul veszi, hogy összeférhetetlenség – így különösen a közpénzekből nyújtott támogatások átláthatóságáról szóló 2007. évi CLXXXI. törvény 6. §-a – fennállása esetén a Program Operator jogosult szabálytalansági eljárást indítani és pénzügyi korrekciót megállapítani, valamint a szerződésszegés egyéb jogkövetkezményét alkalmazni.
    4. A Projektgazda köteles a Szerződés szerinti feladatok ellátásában közreműködő, velük munkaviszonyban, munkavégzésre irányuló egyéb jogviszonyban álló személyek, alvállalkozók és egyéb közreműködők összeférhetetlenségének elkerülése érdekében a szükséges gondossággal eljárni, a jogviszony keretében a közreműködők pártatlan, semleges és szakmai követelményeknek megfelelő feladatellátását megkövetelni.
    5. Az összeférhetetlenség kapcsán fennálló kötelezettségek vonatkoznak a Projektgazda valamennyi közvetlen vagy közvetett tulajdonosára, illetve azok és közeli hozzátartozóik közvetlen vagy közvetett tulajdonában álló, illetőleg e személyek körének a Polgári Törvénykönyvről szóló 1959. évi IV. törvény (a továbbiakban: Ptk.) 685/B.§ szerinti többségi befolyása alatt álló valamennyi társaságra, továbbá a Szerződés szerinti feladatok teljesítésében részt vevő közreműködőkre.
    6. A Program Operátor fenntartja magának a jogot, hogy ellenőrizze a fenti intézkedések teljesítését, szükség esetén határidő tűzésével további intézkedések végrehajtására hívhatja fel a Projektgazdát.

## Titoktartás

* + 1. A Felek a Támogatási Szerződéssel kapcsolatban, továbbá az együttműködésük során akár szóbeli közlés, akár írásos dokumentum formájában tudomásukra jutott, nem nyilvános adatot, információt vagy birtokukba jutott dokumentumot, az azokból levonható következtetéseket kötelesek időbeli korlátozás nélkül üzleti titokként kezelni és megőrizni. Ilyen üzleti titkot a Felek harmadik személy részére csak az érintett Fél (Felek) vagy egyéb érdekelt írásbeli előzetes hozzájárulásával jogosultak kiadni. Ezen rendelkezés nem vonatkozik a jogszabály alapján fennálló tájékoztatási kötelezettségekre, így különösen a Projekt végrehajtásának átláthatóságát biztosító közérdekű információkra a nyújtott támogatásokkal összefüggésben.
    2. A titokvédelem nem vonatkozik azokra az információkra, adatokra, amelyeket az üzleti titok jogosultja nyilvánosságra hozott, vagy nem a Szerződésben foglalt rendelkezések megsértésével kerültek nyilvánosságra.
    3. A Felek kötelezettséget vállalnak arra, hogy a jelen címben meghatározott titoktartásra vonatkozó rendelkezéseket alkalmazottaikkal, alvállalkozókkal és egyéb, a Szerződés teljesítésében résztvevő közreműködőikkel is betartatják. Ha a közreműködőt igénybe vevő fél nem tájékoztatja írásban a közreműködőt a fenti titoktartási kötelezettség vonatkozásában, úgy az esetleges titoksértésért a közreműködővel egyetemlegesen felel.
    4. A titoktartásra vonatkozó kötelezettségek a Szerződés időtartama alatt, valamint a Szerződés bármely okból történő megszűnését követően a titokgazdák közös írásbeli, ellentétes rendelkezéséig, illetve esetleges közkinccsé válásukig fennmaradnak. A Felek kötelesek az üzleti titok megsértéséből eredő, a másik Félnek, vagy harmadik személynek okozott valamennyi vagyoni és nem vagyoni kárt teljes mértékben megtéríteni.
    5. A Projektgazda tudomásul veszi, hogy az ellenőrzésre jogosult szervek ellenőrzési jogosultságát ezen cím rendelkezéseire hivatkozással nem tagadhatják meg.

## Kapcsolattartás

1. A Szerződésből fakadó bejelentési, beszámolási, jelentéstételi, tájékoztatási kötelezettségek vagy igénylések teljesítése, a Szerződés kezelése során bekért egyéb dokumentumok elektronikus úton történő benyújtása érdekében a Végrehajtó Ügynökség pályázói információs felületet működtet (továbbiakban: NORA pályázói felület). Ha a NORA pályázói felület használata lehetséges, és a Szerződés másképp nem rendelkezik, úgy szerződésszerű teljesítésnek kizárólag a NORA pályázói felület használata minősül.
2. Amennyiben a NORA pályázói felületen keresztül történő bejelentéshez, beszámoláshoz, jelentéstételhez, tájékoztatáshoz, vagy igényléshez kapcsolódóan a rendszer által generált nyilatkozat aláírása szükséges, úgy a kedvezményezett képviseletére jogosult személy által cégszerűen aláírt nyilatkozatot papír alapon, postai úton kell benyújtani.
3. A Szerződés előírhatja, hogy a NORA pályázói felület használata helyett, vagy azt kiegészítve a Projektgazda egyes dokumentumokat papír alapon, illetve elektronikus úton nyújtson be.
4. Azon kötelezettségek esetében, amelyeknél a NORA pályázói felület használatának jogi, illetve infrastrukturális feltételei nem biztosítottak, vagy a NORA pályázói felülete igazolt meghibásodása miatt nem teljesíthetők, a kért dokumentumokat papír alapon és elektronikus úton is be kell nyújtani.
5. A kétféle módon - papír alapon és elektronikus úton - benyújtott dokumentumok esetén a papír alapú és aláírt dokumentum tekinthető hitelesnek.
6. Ha a Program Operátor vagy a Végrehajtó Ügynökség bármely, a Szerződés alapján keletkező bejelentési, beszámolási, jelentéstételi, tájékoztatási kötelezettség, vagy igénylés teljesítéséhez formanyomtatványt bocsát rendelkezésre, szerződésszerű teljesítésnek kizárólag a formanyomtatvány használata minősül. A formanyomtatványok a [www.norvegalap.hu](http://www.norvegalap.hu) honlapról tölthetők le. A Projektgazdának a formanyomtatványokat szkennelve, a NORA pályázói felületen keresztül kell a Végrehajtó Ügynökség részére eljuttatnia. Ha a NORA pályázói felület, vagy egyes funkciói nem állnak teljes körűen rendelkezésre, a formanyomtatványok beküldése postai úton történik.
7. A Projektgazdának küldött értesítések a NORA pályázói felületen keresztül kerülnek kiküldésre a Projektgazda elektronikus levelezési címére, valamint bejelentkezést követően elérhetővé válnak a NORA pályázói felületen. Az értesítéseket, amennyiben jogszabály másképp nem rendelkezik, papír alapon nem kell kiküldeni. Ha a NORA pályázói felület vagy egyes funkciói nem állnak teljes körűen rendelkezésre, az értesítéseket papír alapon kell kiküldeni.
8. A Felek a Szerződés időtartamára kapcsolattartót jelölnek ki. A kapcsolattartó nevéről, postacíméről, telefon és telefax számáról, valamint elektronikus levélcíméről a Szerződés aláírásával egyidejűleg, változás esetén pedig a változást követően 30 napon belül tájékoztatják egymást.
9. A Projekt Partner a Projektgazda útján, a Projektgazda 8. pont szerint kijelölt kapcsolattartója által tartja a kapcsolatot a Program Operátorral, valamint a Végrehajtó Ügynökséggel. A Projektgazda által a Projekt Partnert is érintően tett nyilatkozatokat a Program Operátor a Projekt Partner által jóváhagyottnak tekinti.
10. A Szerződésben meghatározott határidők tekintetében, ha a határidő kezdőnapja nem munkanap, a határidő a következő munkanapon kezdődik. Ha a határidő utolsó napja nem munkanap, a határidő a következő munkanapon jár le. Amennyiben valamely dokumentumot postai úton is szükséges benyújtani, úgy a megszabott határidők az elektronikus benyújtásra és a postai úton történő benyújtásra egyaránt vonatkoznak.

# PÉNZÜGYI rendelkezések

## Önerő

* + 1. Azon támogatás esetén, melyre az állami támogatási szabályok nem vonatkoznak, a biztosítandó önerő a Projekt elszámolható költségének arányában kerül meghatározásra. Az önerő biztosításáért a Projektgazda felelős a Szerződésben meghatározottak szerint. Az önerő biztosítható a Projektgazda vagy a Projekt Partner által rendelkezésre bocsátott saját vagy idegen forrásból.
    2. Amennyiben a Projektgazda, vagy a Projekt Partner részére nyújtott támogatás tekintetében az állami támogatási szabályok alkalmazása szükséges, úgy az önerő mértékének meghatározásához szükséges figyelembe venni az egyes kedvezményezettek részére, illetve egyes támogatható tevékenységek megvalósításához nyújtott támogatás jogcímét és az állami támogatási szabályok alapján megítélhető maximális támogatás mértékét. Az állami támogatásban részesülő minden kedvezményezett önállóan felelős a megfelelő mértékű önerő biztosításáért.

## Biztosítékok

* + 1. A támogatás ellenében a Projektgazda a Szerződésben meghatározottak szerint biztosítékot nyújt.
    2. A biztosíték adására kötelezett Projektgazda a Szerződés aláírásával nyilatkozik, hogy nem áll fenn harmadik személy irányában olyan kötelezettsége, amely biztosítékadását korlátozza.
    3. A biztosítéknak a Szerződésben meghatározottak szerint, az ott megjelölt mértékben a támogatási jogviszony alapján fennálló kötelezettségek – beleértve a fenntartási kötelezettséget – megszűnéséig rendelkezésre kell állnia.
    4. Ha a Projektgazda a Szerződés időbeli hatálya alatt változó mértékű biztosíték nyújtására kötelezett, úgy legalább a soron következő kifizetés-igényléssel egyidejűleg köteles a megfelelő mértékű biztosíték rendelkezésre állását igazoló dokumentumot a Végrehajtó Ügynökség részére benyújtani.
    5. A biztosíték megfelelőségét a Végrehajtó Ügynökség ellenőrzi, és a Program Operátor hagyja jóvá.
    6. Támogatás folyósítása csak a Szerződés szerint megfelelő biztosíték rendelkezésre állása esetén kezdeményezhető.
    7. A Projektgazda a Szerződés időbeli hatálya alatt változás bejelentési eljárás keretében benyújtott kérelemmel kezdeményezheti a biztosíték cseréjét. A biztosíték cseréjét a Program Operátor hagyja jóvá abban az esetben, ha az új biztosíték megfelel a Szerződés és a vonatkozó jogszabályok szerinti feltételeknek.
    8. Amennyiben a Projektgazda által nyújtott biztosíték a Program Operátor javára szóló beszedési megbízás benyújtására vonatkozó felhatalmazó nyilatkozat, úgy a Projektgazda köteles valamennyi fizetési számláját érintő változás – így új számla megnyitása, meglévő számla módosítása vagy törlése – esetén a nyújtott biztosítékot változás bejelentési eljárás keretében megfelelően módosítani, és biztosítani, hogy a biztosíték a Projektgazda valamennyi – jogszabály alapján beszedési megbízással megterhelhető – fizetési számlája tekintetében rendelkezésre álljon.

## Kifizetés-igénylés és a támogatás folyósítása

* + 1. A támogatás folyósítására előfinanszírozással, utófinanszírozással, vagy szállítói finanszírozással kerül sor.
    2. Támogatási előleg csak utófinanszírozású költségek tekintetében, és a Szerződésben meghatározott mértékben vehető igénybe. A Szerződés meghatározza az előleggel való elszámolás módját.
    3. Támogatási előleg szállítói finanszírozás esetén csak a Vhr. 84.§ (2) pontjában meghatározott feltétel fennállása esetén vehető igénybe.
    4. Az előlegigénylési nyilatkozatot a Projektgazda a Végrehajtó Ügynökség részére nyújthatja be a Szerződés hatályba lépését követően.
    5. Az előlegigénylési nyilatkozatot a Végrehajtó Ügynökség ellenőrzi. A megfelelően benyújtott előlegigénylési nyilatkozatot a Végrehajtó Ügynökség a kézhezvételt követő 15 napon belül a Program Operátor részére továbbítja jóváhagyásra.
    6. Ha az előlegigénylés hiányos vagy hibás, a Végrehajtó Ügynökség a beérkezéstől számított 15 napon belül, legfeljebb 15 napos határidő kitűzésével, az adott igénylésben szereplő valamennyi hiány, illetve hiba megjelölésével hiánypótlásra és a hiba javítására hívja fel a Projektgazdát. A Végrehajtó Ügynökség a megfelelően hiánypótolt előlegigénylési nyilatkozatot a kézhezvételt követő 5 napon belül a Program Operátor részére továbbítja jóváhagyásra.
    7. A Program Operátor az előlegigénylést annak kézhezvételét követő 5 napon belül jóváhagyja, vagy hiánypótlást rendel el.
    8. Az előleget a Nemzeti Kapcsolattartó a Program Operátor által jóváhagyott előlegigénylés alapján folyósítja a Projektgazda előlegigénylésben megjelölt bankszámlájára.
    9. A folyósított előleggel a Projektgazda legkésőbb a záró kifizetés-igénylésben köteles elszámolni. A Projektgazda a kifizetett előlegből származó kamatot köteles a Projekt céljával összefüggésben felhasználni és erről a záró kifizetés-igénylés keretében beszámolni. A Program operátor jogosult a Projektgazdát a kifizetett előlegből származó kamat visszafizetésére felszólítani, amennyiben annak felhasználása nem a Projekt céljával összefüggésben történt.
    10. Utófinanszírozás és szállítói finanszírozás esetén támogatás a Projektgazda által benyújtott, a Végrehajtó Ügynökség által hitelesített és a Program Operátor által jóváhagyott kifizetés-igénylés alapján, kizárólag a támogatható tevékenységekhez kapcsolódó elszámolható költségek tekintetében folyósítható.
    11. A Projekt keretében kizárólag azon költségek számolhatóak el, amelyek
        1. a Projekt megvalósításához nélkülözhetetlenek, a Projekt keretében támogatható tevékenységekhez szervesen kapcsolódnak és megfelelnek a józan pénzügyi gazdálkodás elveinek;
        2. a Projekt költségei elszámolhatóságának Szerződésben rögzített kezdőnapja és zárónapja közötti időtartam alatt merültek fel és legkésőbb az azt követő 30 napon belül kerültek pénzügyi teljesítésre;
        3. szerepelnek a kedvezményezett könyvelésében, nyilvántartásaiban, azonosíthatóak és ellenőrizhetőek, továbbá igazolhatóak alátámasztó és teljesítési dokumentumok eredeti példányaival;
        4. megfelelnek a további részletes elszámolhatósági szabályoknak, melyeket az Általános Pályázati Útmutató 1. sz. mellékletét képező Elszámolhatósági útmutató (továbbiakban: Elszámolhatósági Útmutató), valamint a pályázati felhívás tartalmaz.
    12. Amennyiben a Szerződés lehetővé teszi, egyes költségek átalány alapon is elszámolhatóak.
    13. A Projektgazda a kifizetés-igénylést a Végrehajtó Ügynökség által rendelkezésre bocsátott formanyomtatványnak megfelelően köteles összeállítani.
    14. A Projektgazda köteles a kifizetés-igényléshez mellékelni
        1. a záradékolt eredeti számlák hitelesített másolatát, továbbá a számlák – szállítói finanszírozás esetén a számlán szereplő, elszámolni kívánt összegre eső önerő –kifizetését igazoló, az elszámolást alátámasztó dokumentumok másolatát, vagy
        2. az a) pont szerinti dokumentumokat helyettesítő, az Elszámolhatósági Útmutatóban meghatározott formátumú számla- vagy költségösszesítőt,
        3. egyéb, az Elszámolhatósági Útmutató 5.2 pontja szerinti alátámasztó dokumentumokat
    15. A Projektgazda a kifizetés-igénylésben szereplő költségek alapját képező eredeti számlát köteles záradékolni oly módon, hogy azon feltünteti a Projekt azonosító számát és azt, hogy a számla „EGT/Norvég FM 2009-2014 támogatás elszámolására benyújtásra került”.
    16. Partnerségi projekt esetén a Projektgazda köteles gondoskodni arról, hogy a kifizetés-igénylés a Projekt Partnerek által igényelt támogatáshoz kapcsolódó adatokat és dokumentumokat is tartalmazza.
    17. A Szerződés meghatározza a támogatás pénznemét, mely forint vagy euró lehet. A támogatás pénznemétől eltérő pénznemben felmerült költségeket a Vhr. 85.§ (2)-(5) bekezdése szerinti szabályoknak megfelelően szükséges átváltani és a kifizetés igénylésben a támogatás pénznemében szerepeltetni.
    18. A kifizetés-igénylés benyújtásának ütemezését és a benyújtás feltételeivel kapcsolatos előírásokat a Szerződés tartalmazza.
    19. Ha a kifizetés-igénylés hiányos vagy hibás, a Végrehajtó Ügynökség a beérkezéstől számított 15 napon belül, legfeljebb 15 napos határidő kitűzésével, az adott igénylésben szereplő valamennyi hiány, illetve hiba megjelölésével hiánypótlásra hívja fel a Projektgazdát. Ha a hiánypótlására a határidőn belül nem kerül sor, a kifizetés-igénylés érintett részét el kell utasítani. Az adott kifizetés-igénylés esetében további hiánypótlásnak nincs helye, az elutasított költségtételt a Projektgazda a soron következő kifizetés-igénylésében szerepeltetheti.
    20. Ha valamely költség nem felel meg a vonatkozó elszámolhatósági feltételeknek, a Végrehajtó Ügynökség annak végleges elutasításáról dönt, és a véglegesen elutasított költségtételt a Projektgazda a további kifizetés-igényléseiben nem szerepeltetheti.
    21. A kifizetés-igénylésben szereplő, a Végrehajtó Ügynökség által korrigálható hiba vagy hiányosság esetén a javítást a Végrehajtó Ügynökség is elvégezheti, és erről a beérkezéstől számított 15 napon belül – amennyiben hiánypótlásra kerül sor, úgy a hiánypótlási felhívás keretében - tájékoztatja a Projektgazdát. Ha a tájékoztatást követő 5 napon belül a Projektgazda a Végrehajtó Ügynökség által elvégzett javítás tekintetében észrevételt nem tesz, úgy a javítást elfogadottnak kell tekinteni.
    22. A Végrehajtó Ügynökség a költséghitelesítési tevékenység eredményeként kifizetési dokumentációt állít össze. A kifizetési dokumentáció tartalmazza a költséghitelesítési nyilatkozatot, mely rögzíti az elszámolható költségek összegét, a kifizetés igénylésben szereplő, de nem megfelelő hiánypótlás miatt elutasított költségek összegét, illetve az el nem számolhatóság miatt véglegesen elutasított költségek összegét. A kifizetési dokumentáció tartalmazza továbbá az elszámolható költségek alapján a kedvezményezettet megillető támogatás összegét a vonatkozó állami támogatási szabályok figyelembevételével, és a támogatás folyósításával kapcsolatos további rendelkezéseket, így a kedvezményezett bankszámlákat, engedményezés esetén erre vonatkozó információkat.
    23. A kifizetési dokumentációt a Végrehajtó Ügynökség a kifizetés-igénylés kézhezvételét követő 15 napon belül, ha hiánypótlásra került sor, úgy a hiánypótlás kézhezvételét követő 5 napon belül, Végrehajtó Ügynökség általi hibajavítás esetén annak elfogadását követő 5 napon belül a Program Operátor részére továbbítja jóváhagyásra.
    24. A Program Operátor a kifizetési dokumentációt annak kézhezvételét követő 5 napon belül jóváhagyja, vagy hiánypótlást rendel el.
    25. A támogatást a Nemzeti Kapcsolattartó a Program Operátor által jóváhagyott kifizetési dokumentáció alapján, a Vhr. 87.§ (3) szerinti feltételek fennállása esetén 7 napon belül folyósítja a kifizetés-igénylésben megjelölt bankszámlá(k)ra.
    26. Amennyiben nem merült fel olyan körülmény, amely a támogatás folyósításának felfüggesztését vonja maga után, úgy a támogatást a kifizetés-igénylés beérkezésétől számított 30 napon belül folyósítani kell. A 30 napos határidőbe nem számít bele a hiánypótlásra igénybe vett, az előre nem látható okokból szükséges – pl. rendkívüli helyszíni ellenőrzés, szabálytalansági vizsgálat - intézkedések, valamint az év végi zárási és év eleji előirányzat nyitási folyamatok időtartama.
    27. A záró kifizetés-igénylés tekintetében alkalmazandó különös szabályokat a Szerződés tartalmazhat.

## Engedményezés

* + 1. A Projektgazda az őt a Szerződés alapján megillető támogatást részben vagy egészben engedményezheti.
    2. Az engedményezés történhet erről szóló engedményezési szerződés alapján megjelölt engedményes részére vagy a partnerségi megállapodás alapján a Projekt Partner részére.
    3. Az engedményezést a Végrehajtó Ügynökség részére kell bejelenteni. A bejelentett engedményezés tekintetében a Végrehajtó Ügynökség hiánypótlást kérhet, tisztázó kérdést tehet fel. Az engedményezésről a Végrehajtó Ügynökség nyilvántartást vezet.
    4. Az engedményezés tényét a kifizetés-igénylésben is jelölni kell. A Végrehajtó Ügynökség a költséghitelesítési eljárás során ellenőrzi a kifizetés-igénylésben jelölt engedményezésnek a nyilvántartásában szereplő szerződéssel való összhangját.

## A támogatás folyósításának felfüggesztése

* + 1. A Program Operátor jogosult a támogatás Projektgazda részére történő folyósításának felfüggesztésére, különösen az alábbi esetek bármelyikének felmerülése esetén:
       1. a donor fél felfüggeszti a támogatás folyósítását a Program részére, vagy az illetékes ellenőrző szervek a Program végrehajtásával összefüggésben rendszer szintű szabálytalanságot állapítanak meg,
       2. a Projektgazda a Szerződés, illetve a vonatkozó jogszabályok és egyéb dokumentumok rendelkezéseit megsérti,
       3. szabálytalansági eljárás indul, vagy van folyamatban a Projektgazdával szemben,
       4. a Projektgazda által benyújtott kifizetés-igényléssel, vagy szakmai előrehaladási jelentéssel kapcsolatos súlyos kifogás merül fel,
       5. a kedvezményezettnek lejárt esedékességű, meg nem fizetett köztartozása van,
       6. a Projektgazda megszűnésére vagy megszüntetésére irányuló eljárás van folyamatban.
    2. Haladéktalanul fel kell függeszteni a támogatás folyósítását abban az esetben, ha a Projektgazda olyan nyilatkozatot tesz, vagy a Program Operátor olyan körülményről szerez tudomást, amely a támogatás visszavonását, a Szerződéstől történő elállást teheti szükségessé.
    3. A támogatás folyósításának felfüggesztéséről és annak okáról, valamint annak megszüntetéséről a Projektgazdát a Végrehajtó Ügynökség soron kívül tájékoztatja.

## Követelés kezelés

* + 1. A Program Operátor jogosult a Projektgazdától a jogosulatlanul igénybe vett támogatást a soron következő kifizetésből levonni, beszámítani, illetve annak visszafizetését követelni.
    2. A visszafizetési kötelezettséget a Végrehajtó Ügynökség értesítésben vagy fizetési felszólításban közli a Projektgazdával.
    3. Visszafizetési kötelezettség esetén a Projektgazda az érintett összeget a Ptk. szerinti kamattal növelt mértékben köteles visszafizetni a visszafizetésre kötelezés közlésétől számított 30 napon belül a Nemzeti Kapcsolattartó által kezelt előirányzat-felhasználási keretszámlára.
    4. A kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja.
    5. Ha a visszafizetési kötelezettség a Program Operátor érdekkörében felmerült okból keletkezett, a támogatás visszafizetése a megállapított fizetési határidőig kamatmentes.
    6. Ha a kedvezményezett a visszafizetési kötelezettség teljesítésével késedelembe esik, a késedelme után a Ptk. szerinti késedelmi kamatot kell fizetnie.
    7. Kincstári körbe tartozó költségvetési szervek esetén a 3. és 5. bekezdés szerinti kamatfizetési kötelezettséget nem kell érvényesíteni.
    8. Ha a Projektgazda a visszafizetési kötelezettségének a visszafizetésre megállapított határidőben nem, vagy csak részben tesz eleget és a beszámítás, illetve a levonás eredménytelen volt, úgy a Program Operátor, illetve felhatalmazása esetén a Végrehajtó Ügynökség érvényesíti a Szerződésben meghatározott biztosítékokat.
    9. Ha az érvényesítés a biztosítékokkal nem volt eredményes, a Program Operátor, illetve felhatalmazása esetén a Végrehajtó Ügynökség megkeresi az állami adóhatóságot a vissza nem fizetett összeg adók módjára történő behajtása céljából.
    10. A Projektgazda a Projekt Partner érdekkörében felmerült visszafizetési kötelezettség tekintetében is helytáll. A Projekt Partner felelősségéből adódó követelés esetleges továbbhárítása a partnerségi megállapodás értelmében történhet a felek között.

# a projekt végrehajtásra vonatkozó rendelkezések

## Tájékoztatási és beszámolási kötelezettségek, monitoring

1. A Program Operátor monitoring tevékenysége keretében nyomon követi és értékeli a Projekt céloknak megfelelő előrehaladását, annak megállapítása céljából, hogy a Projektgazda a Szerződésben vállalt kötelezettségeit a vonatkozó jogszabályokkal, szabályzatokkal és útmutatókkal összhangban teljesítette.
2. A Projektgazda általános tájékoztatási kötelezettséggel rendelkezik a Végrehajtó Ügynökség és a Program Operátor irányában a Projekt megvalósításával összefüggésben, különös tekintettel az annak végrehajtását, a Szerződés szerinti kötelezettségek teljesítését befolyásoló lényeges körülményekre.
3. A Projektgazda haladéktalanul, de a körülmény felmerülését követő legkésőbb 30 napon belül köteles jelenteni a Végrehajtó Ügynökségnek minden olyan körülményt, amely a Projekt megvalósítását, a támogatás céljának elérését veszélyezteti, ha a projekt megvalósítása részben vagy egészben meghiúsul, tartós akadályba ütközik, vagy a Szerződésben foglalt ütemezéshez képest késedelmet szenved, illetve ennek bekövetkezése fenyeget. Ilyen esetben az ÁSZF Szerződés módosításra vonatkozó rendelkezéseit megfelelően alkalmazni kell.
4. A Projektgazda köteles haladéktalanul bejelenteni, ha ellene csőd-, végelszámolási, vagy felszámolási eljárás indult, illetve ha 60 naptári napnál régebbi lejárt köztartozása áll fenn.
5. A Projektgazdának a Szerződésben meghatározott ütemezésben időközi, illetve záró szakmai előrehaladási jelentéseket kell benyújtani.
6. A szakmai előrehaladási jelentést a Végrehajtó Ügynökség által rendelkezésre bocsátott formanyomtatványnak megfelelően kell elkészíteni, mely tartalmazza legalább:
7. a Projekt keretében megvalósult tevékenységek szöveges bemutatását,
8. a Projekt hátralévő megvalósításának tervezett ütemezését és az ütemezés Szerződéstől való esetleges eltérésének indoklását,
9. a Projekt megvalósítása során észlelt kockázatokat és azok kezelésének módját,
10. a Projekt pénzügyi előrehaladását bemutató összesített adatokat,
11. beszámolót az indikátorok várható és tényleges teljesüléséről,
12. beszámolót a nyilvánosságra és tájékoztatásra vonatkozó kötelezettségek teljesítéséről,
13. beszámolót a horizontális szempontok érvényesülése érdekében megtett intézkedésekről,
14. beszámolót az esetleges korábbi monitoring látogatások, illetve helyszíni ellenőrzések megállapításai alapján előírt intézkedési terv, illetve a Program Operátor által egyéb okból kért, a Projektgazda által készített cselekvési terv teljesüléséről és a megtett intézkedésekről,
15. az előrehaladást igazoló dokumentumokat.
16. A Projektgazda köteles gondoskodni arról, hogy a szakmai előrehaladási jelentés a Projekt Partner által vállalt tevékenységek tekintetében is tartalmazza a fenti információkat.
17. A Projektgazda a Szerződésben meghatározott feltételek szerint elkészített időközi, illetve záró szakmai előrehaladási jelentéseket a Végrehajtó Ügynökség részére köteles benyújtani és az esetleges hiánypótlási kötelezettségének a megadott határidőben eleget tenni.
18. A Projektgazda által benyújtott időközi és záró szakmai előrehaladási jelentéseket formai megfelelőségi szempontból a Végrehajtó Ügynökség ellenőrzi és szükség esetén írásban hiánypótlásra szólítja fel a Projektgazdát a kézhezvételt követő 10 napon belül.
19. A formailag megfelelő szakmai előrehaladási jelentést a Végrehajtó Ügynökség a kézhezvételt követő 10 napon belül a Program Operátor részére továbbítja. A szakmai előrehaladási jelentést a Program Operátor a kézhezvételtől számított 15 napon belül tartalmilag ellenőrzi és szükség szerint kiegészítő információt kér a Projektgazdától.
20. A Program Operátor a szakmai előrehaladási jelentés ellenőrzésének eredményeként a kézhezvételtől számított 30 napon belül, vagy a tisztázó kérdésekre érkezett kiegészítő információk kézhezvételét követő 15 napon belül a jelentést jóváhagyja, vagy ha a jelentés tartalma és a nyújtott kiegészítő információ nem kielégítő, vagy a Projekt végrehajtását érintő súlyos kockázatokat tár fel, úgy elutasítja.
21. Ha a szakmai előrehaladási jelentést a Program Operátor elutasítja, vagy a Projektgazda az előrehaladási jelentés benyújtása tekintetében a Szerződésben meghatározott ütemezéshez képest 30 napot meghaladó késedelembe esik, úgy a Program Operátor a következő intézkedések közül egyet vagy többet foganatosít:
    * + 1. helyszíni ellenőrzés vagy monitoring látogatás lefolytatását rendeli el,
        2. cselekvési terv kidolgozását rendeli el,
        3. szabálytalansági gyanút jelent be,
        4. felfüggeszti a támogatás folyósítását,
        5. javaslatot tesz a Szerződés módosítására,
        6. eláll a Szerződéstől.
22. A Program Operátor és a Végrehajtó Ügynökség a projekt előrehaladásáról a Szerződésben meghatározott ütemezésen kívül is kérhet információt, amelyet a Projektgazda köteles a meghatározott határidőre teljesíteni.
23. A Program Operátor éves monitoring tervével összhangban monitoring látogatást kezdeményezhet a Projektgazdánál.
24. A Program Operátor által kezdeményezett monitoring látogatásról a Végrehajtó Ügynökség legalább a látogatást 10 nappal megelőzően értesíti a Projektgazdát.
25. Monitoring látogatás lefolytatása esetén különösen a Vhr. 62.§ (1) szerinti szempontok ellenőrzésére kerül sor.
26. A monitoring látogatás megállapításait a Program Operátor jegyzőkönyvben rögzíti.
27. Monitoring látogatás lefolytatását a Nemzeti Kapcsolattartó is kezdeményezheti, melyről a látogatást 10 nappal megelőzően értesíti a Projektgazdát és a látogatás megállapításait jegyzőkönyvben rögzíti.
28. A Program Operátor, a Nemzeti Kapcsolattartó, valamint a donor országok szervei a Program, illetve a Projekt eredményességének, célokhoz való hozzájárulásának felmérését szolgáló értékelést végezhetnek, melynek keretében a Projekt helyszíni látogatása is szükségessé válhat.
29. A Projektgazda köteles a Program Operátor, a Nemzeti Kapcsolattartó, a donor országok, illetve az általuk megbízott szervek által a monitoring látogatás lefolytatására, illetve értékelés lefolytatására kijelölt személyekkel együttműködni, részükre az épületekhez, érintett személyekhez, dokumentumokhoz, elektronikus nyilvántartásokhoz, egyéb információkhoz szükséges hozzáférést biztosítani, ezen személyeket a feladatuk eredményes ellátását segítő szükséges tájékoztatással ellátni.

## Beszerzések

1. A Projekt keretében megvalósított beszerzések szabályszerűségéért a Projektgazda felel. A Projektgazda szavatol azért, hogy ha a Projekt keretében megvalósított, elszámolni kívánt beszerzés tekintetében ajánlatkérőként valamely Projekt Partner jár el, úgy a Szerződés vonatkozó rendelkezéseit a Projekt Partner betartja.
2. Bármely közbeszerzési eljárással kapcsolatos szabálytalanság megállapítása esetén a beszerzéssel érintett támogatás egészére vagy egy részére vonatkozó visszafizetési kötelezettség a Projektgazdát terheli.
3. A kedvezményezett köteles a Projekt megvalósításához szükséges beszerzések megvalósítása során a gazdaságosság, költséghatékonyság és átláthatóság elveire tekintettel eljárni és a nemzeti közbeszerzési szabályokat betartani.
4. A kedvezményezett a nemzeti közbeszerzési szabályok hatálya alá nem tartozó beszerzések esetén is nyílt és diszkriminációmentes módon köteles eljárni a gazdaságosság és átláthatóság elveire figyelemmel, valamint az Elszámolhatósági Útmutatóban előírtak szerint.
5. Áruk, szolgáltatások, illetve építési beruházás harmadik féltől való igénybe vétele esetén, ha a kedvezményezett
   1. a nemzeti közbeszerzési szabályok szerint ajánlatkérőnek minősül, vagy
   2. nem minősül a Vhr. szerinti nem kormányzati szervezetnek és a részére nyújtott támogatás mértéke eléri az elszámolható költségek 50%-át, vagy
   3. a Vhr. szerinti nem kormányzati szervezetnek minősül és a beszerzés értéke eléri az uniós értékhatárt

úgy a Projekt megvalósításával összefüggésben felmerülő beszerzéseit, függetlenül az adott beszerzésre vonatkozó támogatás intenzitástól, a nemzeti közbeszerzési szabályok rendelkezései szerint köteles lefolytatni.

1. Az árukkal, szolgáltatásokkal, illetve építési beruházással kapcsolatos közbeszerzések tartalmát a Szerződésben és mellékleteiben – különösen a Projekt költségvetésében – rögzítettekkel összhangban kell meghatározni, mind a közbeszerzési ajánlati dokumentációban és az ajánlatban, mind a nyertes ajánlattevővel kötött szerződésben.
2. A közbeszerzésekről szóló 2011. évi CVIII. törvény (továbbiakban: Kbt.) szerint lefolytatott beszerzések tekintetében a kedvezményezett köteles a beszerzési eljárás Végrehajtó Ügynökség által történő ellenőrzését és minőségbiztosítási tevékenységét a Vhr. 73 - 79.§-ban részletezett rendelkezéseknek megfelelően biztosítani, annak tudomásul vétele mellett, hogy a rendelkezéseknek nem megfelelő beszerzési tevékenység esetén létrejött szerződés alapján felmerülő költség vonatkozásában a Szerződés alapján támogatás nem nyújtható.
3. A Kbt. szerint lefolytatott, uniós értékhatárt illetve építési beruházás, építési koncesszió esetén a háromszázmillió forintot el nem érő értékű közbeszerzési eljárás esetén a kedvezményezett a Vhr. 75. § szerinti kötelezettségnek az alábbi dokumentumok Végrehajtó Ügynökség részére elektronikus úton történő benyújtásával tesz eleget:
4. a kedvezményezett hatályos közbeszerzési szabályzata,
5. a kedvezményezett közbeszerzési terve vagy annak hiányában az eljárás típusáról hozott döntés,
6. az eljárás becsült értékéről szóló tájékoztatás,
7. az ajánlati, részvételi, illetve ajánlattételi felhívás és azok esetleges módosításai,
8. hirdetmény nélküli tárgyalásos közbeszerzési eljárás tekintetében a Kbt. 100. §-a szerinti bejelentő levél (amennyiben releváns),
9. az ajánlati, részvételi, illetve ajánlattételi dokumentáció,
10. az ajánlattevői kérdések és az azokra adott kiegészítő tájékoztatás,
11. a bontási jegyzőkönyv,
12. az ajánlatok (részvételi jelentkezések) másolati példánya teljes terjedelemben,
13. tárgyalásos eljárás esetén a tárgyalási jegyzőkönyv(ek),
14. az összeférhetetlenségi és titoktartási nyilatkozatok,
15. a hiánypótlási felhívások, tisztázó kérdések és a hiánypótlások, indokolások,
16. a bírálat során keletkezett dokumentumok (különösen bírálati lapok, jegyzőkönyvek, írásbeli szakvélemény, döntési javaslat),
17. az ajánlatkérő döntését dokumentáló iratok (különösen összegezés, testületi határozat, a döntéshozó döntése az eljárás eredményéről),
18. előzetes vitarendezés iratai (kérelem, válasz, észrevétel)
19. a jogorvoslati eljárás iratai (jogorvoslati kérelem, észrevétel, KDB határozat),
20. iratjegyzék.

Azon iratok esetében, amelyeket meg kell küldeni az ajánlattevőknek, illetve részvételi jelentkezőknek a vonatkozó irat megküldési igazolását is csatolni szükséges.

1. Az uniós értékhatárt, illetve építési beruházás, építési koncesszió esetén a háromszázmillió forintot elérő vagy meghaladó értékű közbeszerzési eljárás esetében a kedvezményezett a 8. a) – d) és f) pontokban felsorolt dokumentumokat a Vhr. 76. § rendelkezéseinek megfelelően, a 8. f) – p) pontokban felsorolt dokumentumokat a Vhr. 77. § rendelkezéseinek megfelelően nyújtja be a Végrehajtó Ügynökség részére elektronikus úton.
2. A Végrehajtó Ügynökség a benyújtott dokumentumok alapján végzi el a közbeszerzési eljárások közbeszerzési-szabályossági és elszámolhatósági szempontú ellenőrzését.
3. A közbeszerzési eljárás eredményeként megkötött szerződés alapján felmerült költség tekintetében támogatás igénylése abban az esetben lehetséges, ha az ellenőrzés eredménye pozitív. Ha a Végrehajtó Ügynökség az ellenőrzés során szabálysértést észlel, szabálytalansági gyanút jelenthet be.
4. A közbeszerzési eljárás eredményeként megkötött szerződés módosítása esetén a Projektgazda köteles a Végrehajtó Ügynökség részére a Vhr. 75. § (5) és 78. § szerinti dokumentumokat megküldeni, melyek tekintetében a Végrehajtó Ügynökség a közbeszerzési-szabályossági és elszámolhatósági szempontú ellenőrzését elvégzi.
5. A Végrehajtó Ügynökség nem lát el közbeszerzés ellenőrzési feladatokat a donor projekt partnerek által lefolytatott közbeszerzési eljárások tekintetében, azoknak a nemzeti közbeszerzési szabályoknak való megfelelését a donor projekt partner független könyvvizsgálói nyilatkozattal igazolja.

## Nyilvánosság

1. A Projektgazda valamennyi, a tájékoztatást és nyilvánosságot célzó intézkedésének hozzá kell járulnia a Norvég Finanszírozási Mechanizmus átfogó célkitűzéseinek megjelenítéséhez, melyek:
2. a gazdasági és társadalmi egyenlőtlenségek csökkentése; és
3. a donor ország és Magyarország közötti kétoldalú kapcsolatok erősítése.
4. A Projektgazda köteles a nyilvánossági tevékenységek során az Általános Pályázati Útmutató 4. számú mellékletét képező Kommunikációs és arculati kézikönyv (továbbiakban: Arculati kézikönyv) által meghatározott formai és technikai előírásokat alkalmazni.
5. A Projektgazda kötelezettsége, hogy a Projektben résztvevőket (beleértve a munkavállalóit, a Projekt Partnereket, a bevont vállalkozókat, egyéb közreműködőket is) tájékoztassa arról, hogy a Projekt a Norvég Finanszírozási Mechanizmus támogatásával valósul meg.
6. A Norvég Finanszírozási Mechanizmusra a kommunikációs tevékenység során Norvég Alapként szükséges utalni.
7. A Projektgazdának biztosítania kell, hogy a Projektre vonatkozó információk eljussanak mindazokhoz, akik érintettek lehetnek a projekttel kapcsolatosan, egészen a lehető legszélesebb nyilvánosságig a Szerződés mellékletét képező nyilvánossági tervnek megfelelően.
8. A Projektgazda által kötelezően teljesítendő nyilvánossági tevékenységeket a pályázati felhívás, illetve az Általános Pályázati Útmutató határozza meg.
9. A Projektgazda köteles a Végrehajtó Ügynökséget megfelelő időben tájékoztatni a Projekt keretében megvalósuló rendezvények, jelentős események időpontjáról és lehetővé tenni a Program Operátor és a Végrehajtó Ügynökség számára az ezeken való részvételt.
10. A Projektgazda hozzájárul, hogy a Program Operátor, a Végrehajtó Ügynökség, a Nemzeti Kapcsolattartó és a donor országok szervei a Projektgazda nevét, a Projekt címét, a támogatás célját, a támogatás maximális összegét és mértékét nyilvánosságra hozza és felhasználja publikációiban. A nyilvánosságra hozatal során be kell tartani a személyes adatok védelmére és a közérdekű adatok nyilvánosságára vonatkozó jogszabályokat.
11. A Projektgazda szavatol azért, hogy a Projekt Partner a Projekt keretében általa megvalósított tevékenységek tekintetében a Szerződés szerinti nyilvánossági kötelezettségeknek eleget tegyen.

## A Projekt időtartama

* + 1. A Szerződés meghatározza a projekt megkezdésének és megvalósulásának tervezett időpontját, valamint a projektzárás időpontjának számítási módját.
    2. A Projektgazda a Projekt megvalósítását legkésőbb a Szerződés hatályba lépését követő 3 hónapon belül köteles ténylegesen megkezdeni, vagyis a Szerződés megkötését követő legfeljebb 3 hónapon belül az alábbiakban felsorolt valamely tevékenységnek, illetve eseménynek meg kell történnie:

1. építési beruházási tevékenység esetén a kivitelezői (vállalkozási) szerződés hatályba lépésének napja, függetlenül a szerződés létrejöttének napjától, érvényességétől,
2. tárgyi eszköz, forgóeszköz, immateriális javak beszerzése esetén
   1. az első beszerzett eszköz megrendelését igazoló okmány megrendelőhöz történő megérkezésének dátuma,
   2. megrendelés hiányában a beszerzésre megkötött első szerződés hatályba lépésének napja, függetlenül a szerződés létrejöttének napjától, érvényességétől,
   3. megrendelés és szerződés nélkül beszerzett eszközök esetén a számlán feltüntetett fizikai teljesítés, a számlakiállítás vagy a számlakiegyenlítés dátuma közül a legkorábbi időpont,
3. szolgáltatás, egyéb tevékenység támogatása esetén, ha a szerződéskötést megelőzően megrendelésre kerül sor, ennek időpontja, előzetes megrendelés hiányában a megvalósításra megkötött első szerződés hatályba lépésének napja, függetlenül a szerződés létrejöttének napjától, érvényességétől,
4. beruházás saját vállalkozásban történő megvalósítását vagy saját teljesítésben végzett szolgáltatást tartalmazó projekt vonatkozásában
   1. építési tevékenységnél építési napló vezetés kötelezettségének fennállása esetén az építési naplóba történt első bejegyzés napja,
   2. oktatást, képzést vagy rendezvényt magába foglaló szolgáltatás esetén az első ilyen esemény napja,
   3. nem előkészítési költségnek minősülő számlán vagy egyéb elszámolást alátámasztó bizonylaton szereplő fizikai teljesítés, a bizonylat kiállítása vagy a bizonylat kiegyenlítése dátuma közül a legkorábbi időpont vagy a tevékenység végrehajtásában résztvevő saját foglalkoztatott munkaköri leírásában, munkáltatói utasításban e projekt kapcsán megjelölt kezdési időpont,
   4. saját eszköznek a projekt céljaival összefüggő használata esetén az a nap, melytől az eszköz értékcsökkenése a kedvezményezett nyilvántartásaiban a projekthez rendelten elszámolásra kerül.
      1. A projekt előkészítési tevékenység nem jelenti a Projekt megkezdését.
      2. A Végrehajtó Ügynökség a Szerződés hatályba lépését követő 3. hónap végén jogosult a Projektgazdát annak igazolására kérni, hogy az 1. pontban felsorolt valamely cselekmény bekövetkezett.
      3. Amennyiben a Projektgazda a Végrehajtó Ügynökség 3. pont szerinti kérésére nem tudja hitelt érdemlően igazolni, hogy a Projekt tényleges megkezdése megtörtént, úgy a Program Operátor különösen az alábbi szankciók alkalmazására jogosult:
      4. monitoring látogatás lefolytatását rendeli el,
      5. cselekvési terv kidolgozását rendeli el,
      6. javaslatot tesz a Szerződés módosítására,
      7. eláll a Szerződéstől.
      8. A projekt megvalósulásának tényleges dátuma a Projekt keretében megvalósított utolsó tevékenység fizikai teljesítésének napja.
      9. Amennyiben a pályázati felhívás ettől eltérően nem rendelkezik, a projekt megvalósulásának határideje, valamint az elszámolhatósági időszak zárónapja 2016. április 30.

## A Projekt fenntartása

* + 1. A fenntartási időszak kezdő napja a projektzáró jelentés és záró kifizetési igénylés benyújtását követő nap.
    2. A fenntartási időszak hosszát a Szerződés határozza meg.
    3. A fenntartási időszak alatt a Projektgazda a támogatásból létrejött eredményeket köteles fenntartani, különösen a Projekt keretében vásárolt, létrejött, felújított ingatlant és a beszerzett eszközöket a projekt céljaival összhangban használni, és ezen eszközök és ingatlanok tekintetében fennálló elidegenítési, bérbeadási és terhelési tilalomnak eleget tenni.
    4. A Projekt keretében vásárolt, illetve felújított ingatlant a fenntartási időszak végéig elidegeníteni – eladni, bérbe adni, jelzáloggal terhelni - nem lehet, kivéve, ha a Program Operátor ehhez külön hozzájárulását adja. A jelzálog mentességre vonatkozó követelmény alól kivételt képez a támogató javára biztosítékként bejegyzett jelzálogjog.
    5. Ha a Projektgazda a Projekt keretében bérelt ingatlanon valósít meg építést, felújítást, bővítést, úgy köteles az ingatlan tulajdonosa és a Projektgazda között létrejött bérleti szerződést legalább a projekt fenntartási időszakának végéig fenntartani, kivéve a tulajdonba vétel okán felmondott bérleti szerződést.
    6. A fenntartási időszakban a Projektgazda köteles évente a fenntartási időszak kezdő napjának megfelelő dátumot követő 30. napig a Program Operátor által meghatározott formában és módon fenntartási jelentést benyújtani. A fenntartási jelentés tartalmát a Program Operátor ellenőrzi.
    7. A nyújtott biztosítékot a Szerződés rendelkezései szerint a fenntartási időszak végéig fenn kell tartani.
    8. Az alábbi esetekben a fenntartási időszak során a Projektgazdának soron kívüli bejelentési kötelezettsége van:

1. a Projektgazda vagy a Projekt Partner szervezeti formájában bekövetkező változások;
2. adminisztratív okokból szükséges változások;
3. személyi változások (aláírásra jogosult személy, kapcsolattartó);
4. bankszámla-változások, különösen azon bankszámlák változása, amelyek beszedési megbízással érintettek;
5. a Projektgazda vagy a Projekt Partner felszámolási, csőd-, végelszámolási, adósságrendezési vagy egyéb - a megszüntetésére irányuló, jogszabályban meghatározott - eljárás alá kerül.
   * 1. A Szerződésben rögzítettek szerint a Projektgazda köteles a fenntartási időszak végéig a Projekt keretében vásárolt, létrejött, felújított ingatlant vagy beszerzett eszközöket tűz, lopás és más káresemények ellen megfelelően biztosítani.
     2. Amennyiben a Projekt keretében vásárolt, létrejött, felújított ingatlant vagy beszerzett eszközöket káresemény éri, úgy a káreseményt a Projektgazda köteles soron kívül bejelenteni a Végrehajtó Ügynökség, illetve a Program Operátor felé, és a káresemény kapcsán a biztosító, rendőrség vagy egyéb érintett szervezet, illetve más hatóság által felvett jegyzőkönyv másolatát megküldeni a részükre.
     3. A Szerződésben rögzítettek szerint a Projektgazda köteles a fenntartási időszak végéig a Projekt keretében vásárolt, létrejött, felújított ingatlan és beszerzett eszközök tekintetében ún. fenntartási alapot létrehozni. A fenntartási alapnak megfelelő összeget a Projektgazda először a fenntartási időszak kezdő napjáig, majd évente köteles egy elkülönített bankszámlára befizetni. A fenntartási alapba történő befizetésről, valamint a fenntartási alap egyenlegéről a fenntartási jelentésben be kell számolni. A fenntartási alap felhasználása a fenntartási időszakban az eszközök és ingatlanok állagmegóvását, rendeltetésszerű működését, a projekt eredmények fenntartását biztosító tevékenységekre fordítható, ide nem értve a folyamatos működéshez szükséges általános jellegű, rendszeres kiadásokat.
     4. A Projekt zárását követően a Projektgazda köteles a Projekt dokumentumait elkülönített rendben nyilvántartani és megőrizni a fenntartási időszak végéig, de legalább a Projekt zárását követő 5 évig. Amennyiben a Projekt az állami támogatási szabályok hatálya alá esik, úgy a projekt dokumentumait a támogatói döntés napjától számított 10 évig kell megőrizni.
     5. A Projekt fenntartási időszaka során is fennállnak a Projektgazda ellenőrzéstűrési, illetve monitoring és értékelési tevékenységek során fennálló együttműködési kötelezettségei.
     6. Amennyiben a Szerződés további fenntartási kötelezettségek teljesítését írja elő, úgy a Projektgazda köteles azok teljesítésére.
     7. A Projektgazda indokolt kérelme esetén, amennyiben valamely fenntartási kötelezettség teljesítése túlzó terhet ró a Projektgazdára vagy annak további teljesítése a Projekt eredményeinek fenntartását gazdaságosan nem szolgálja, úgy a Program Operátor egyedileg írásban határozhat egyes fenntartási kötelezettségektől való eltekintéstől.
     8. A fenntartási kötelezettségek teljesítését a Program Operátor ellenőrzi a Szerződésben meghatározott fenntartási időszak végéig. A fenntartási kötelezettségek megszegése szabálytalansági eljárást, illetve a támogatás visszafizetésének kötelezettségét vonhatja maga után.

## Az eredmények és az eszközök tulajdonjoga és használata

* + 1. A támogatás igénybevételével megvalósult beruházás, létrejött eredmény, beszerzett eszköz – visszafizetési kötelezettség terhe mellett - a fenntartási időszak végéig kizárólag a Szerződésben meghatározott céloknak megfelelően hasznosítható.
    2. A Projekt teljesítése során létrejött eredmények, beszerzett eszközök, valamint az azokkal kapcsolatos jelentések és egyéb dokumentumok tulajdonjoga a Projektgazdát illeti meg. Partnerségben megvalósított projekt esetében a tulajdonjogról a partnerségi megállapodásban kell rendelkezni.
    3. A Projektgazda megszerzi a Projekt teljesítése során létrejött vagy beszerzett szellemi alkotások felhasználásához, illetve hasznosításához szükséges valamennyi jogot, amennyiben a partnerségi megállapodás másként nem rendelkezik. Ennek érdekében a kedvezményezett köteles a Projekt megvalósításával összefüggésben megkötött szerződésekben kikötni, hogy a teljesítés során keletkező, a szerzői jogi, vagy polgári jogi védelem vagy ipari oltalom alá eső szellemi alkotáson a kedvezményezett területi korlátozás nélküli, harmadik személynek átadható felhasználási jogot szerez. Köteles továbbá biztosítani, hogy a szerződés alapján a kedvezményezett jogot szerezzen az alkotás (terv) átdolgozására.
    4. Amennyiben a Szerződés alapján folyósított támogatás terhére, vagy a Projekt keretében létrejött szellemi alkotás felhasználására a Projektgazda jogot szerez, úgy tulajdonjogának érintetlenül hagyása mellett köteles annak oktatási, képzési, foglalkoztatási célra történő felhasználását bármely további felhasználó részére ingyenesen biztosítani. A felhasználó ezt a jogát üzletszerűen nem gyakorolhatja, így a felhasználás a jövedelemszerzés vagy jövedelemfokozás célját közvetve sem szolgálhatja.
    5. A Projektgazda köteles a Program Operátor, a Végrehajtó Ügynökség és a Finanszírozási Mechanizmus Bizottság / a Norvég Külügyminisztérium számára megadni azt a jogot, hogy a Projektből származó valamennyi és bármilyen formájú dokumentumot a Finanszírozási Mechanizmussal összefüggő célra szabadon és belátása szerint felhasználhassa, feltéve, hogy ezzel nem sért semmilyen szerzői vagy iparjogvédelmi jogot, valamint nem használja üzletszerűen, így közvetve sem szolgál a fenti szervezetek számára jövedelemszerzésre vagy jövedelemfokozásra.
    6. Amennyiben a Projektgazda a Projektet bármely okból nem, vagy részben valósítja meg, akkor a szerzői jogi védelem alá eső szellemi alkotás felhasználásának vagy hasznosításának jogát köteles átruházni a Program Operátorra vagy a Program Operátor által megjelölt személyre vagy szervezetre.

## Ellenőrzések

1. A Projektgazda tudomásul veszi, hogy a támogatás célhoz kötött és szabály- valamint szerződésszerű felhasználásának ellenőrzésére a Program Operátor és a Végrehajtó Ügynökség átfogó ellenőrzési joggal rendelkezik.
2. A Végrehajtó Ügynökség, mint hitelesítést végző szerv különösen jogosult hitelesítési tevékenységével összefüggésben a 71.-72. § szerinti helyszíni ellenőrzést lefolytatni.
3. A Projektgazda köteles tűrni és segíteni a Nemzeti Kapcsolattartó, a Program Operátor, a Végrehajtó Ügynökség, az Európai Számvevőszék és az Európai Bizottság illetékes szervezetei, a donor országok szervei által megbízott szervezetek vagy személyek, az Európai Uniós Támogatásokat Felügyelő Főigazgatóság (a továbbiakban: EUTAF), valamint a Kormány által kijelölt belső ellenőrzési szerv, a fejezetek ellenőrzési szervezetei, illetve a Magyar Államkincstár (a továbbiakban: Kincstár vagy MÁK) által a támogatás felhasználásával kapcsolatban elrendelt ellenőrzéseket.
4. Az ellenőrzések eredményességének elősegítése érdekében a Projektgazda köteles az ellenőrzésére jogosult szervezetekkel minden tekintetben és a legteljesebb mértékben együttműködni, ellenőrzési tevékenységüket támogatni, az ellenőrzés során biztosítani erre feljogosított képviselőjének jelenlétét, a helyszínen is lehetővé tenni az ellenőrzési feladatok ellátásával megbízottak munkáját, számukra minden szükséges tájékoztatást megadni, kérésükre a Projekttel összefüggésben keletkezett bizonylatokba, számlákba, iratokba betekintést engedni, a helyszínre való bejutás lehetőségét biztosítani, a fizikai teljesítés vizsgálatát elősegíteni.
5. A Projektgazda köteles elősegíteni a 3. pont szerinti szervek ellenőrzési tevékenységét a Projekt Partnerek tekintetében.
6. A Projektgazda köteles az ellenőrzések eredményeként a 3. pont szerinti szervek által hozott intézkedések végrehajtásában az őt érintő mértékben részt venni, az intézkedéseket végrehajtani, az azokkal kapcsolatos dokumentumokat és információkat az adott szerv részére meghatározott határidőig rendelkezésre bocsátani.
7. Az ellenőrzéstűrési kötelezettség megsértése esetén a Projektgazda köteles megtéríteni az általa meghiúsított, megakadályozott vagy hátráltatott ellenőrzés költségeit (az ellenőrök felmerült díját, utazási és tartózkodási költségeit, stb.), illetve tűrni a Program Operátor által megállapított szankciókat, amely az ellenőrző szerv munkájának ellehetetlenítése esetén súlyos esetben akár a támogatási szerződéstől való elállás is lehet.

# Szerződéssszegés, szerződés módosítása és megszűnése

## Szabálytalanság

* + 1. A Program Operátor és a Végrehajtó Ügynökség intézkedéseket tesz a szabálytalanságok megelőzése és feltárása érdekében.
    2. Szabálytalansági gyanú esetén a Program Operátor és a Végrehajtó Ügynökség gondoskodik a szükséges intézkedések megtételéről a Vhr. VIII. fejezete szerint.
    3. Szabálytalansági gyanú esetén a szabálytalansági eljárás megindításáról a Program Operátor dönt. A szabálytalansági eljárást a Program Operátor lefolytathatja saját hatáskörben, az eljárás lefolytatását delegálhatja a Végrehajtó Ügynökségre, illetve az eljárás lefolytatását a Nemzeti Kapcsolattartó elvonhatja a Program Operátortól.
    4. A szabálytalansági eljárás indításáról az eljárást lefolytató szerv az eljárás megindításától számított 8 napon belül - a szabálytalansági gyanú ismertetésével - írásban tájékoztatja a Projektgazdát és felhívja, hogy észrevételeit, valamint az azokat alátámasztó dokumentumokat a tájékoztatás kézhezvételétől számított 8 napon belül nyújtsa be.
    5. A szabálytalansági eljárás során a Projektgazdának a XXI.4. pont szerinti ellenőrzéstűrési kötelezettségeknek eleget kell tenni.
    6. A szabálytalansági eljárás eredményéről az eljárást lefolytató szerv a Vhr. 121. § szerinti szabálytalanság-eljárási jegyzőkönyvet készít és 8 napos véleményezési határidő biztosításával megküldi a Projektgazda részére. A Projektgazda észrevételeit indoklással, az alátámasztó dokumentumok benyújtásával teheti meg.
    7. A szabálytalansági eljárás lezárásáról az eljárást lefolytató szervezet vezetője a szabálytalanság-eljárási jegyzőkönyv alapján dönt.
    8. A szabálytalansági eljárás során a döntést a szabálytalansági eljárás megindításától számított 45 napon belül kell meghozni. A határidő, annak eltelte előtt indokolt esetben, egy alkalommal, legfeljebb 45 nappal meghosszabbítható. A határidő meghosszabbításáról Projektgazdát értesíteni kell.
    9. A szabálytalansági eljárás lezárulhat
       1. szabálytalanság megtörténtét megállapító és jogkövetkezményt vagy egyéb intézkedést elrendelő döntéssel, vagy
       2. annak megállapításával, hogy nem történt szabálytalanság, és - ha szükséges - intézkedést elrendelő döntéssel.
    10. Szabálytalanság megállapítása esetén a szabálytalansági eljárás során eljáró szervezet a következő jogkövetkezményeket rendelheti el:
        1. a Projekt támogatás terhére elszámolható költségeinek csökkentése és ezzel egyidejűleg a jogosulatlanul igénybe vett támogatás visszafizetésére kötelezés,
        2. a Szerződéstől történő elállás.
    11. A szabálytalansági eljárás eredményéről az eljárást lefolytató szerv a döntéshozataltól számított 5 napon belül értesíti a Projektgazdát, és gondoskodik a jogkövetkezmények illetve intézkedések Program operátor általi foganatosításáról.
    12. A Projektgazda a Projekt Partnernek felróható szabálytalanság, illetve annak tekintetében meghatározott jogkövetkezmény és intézkedés végrehajtásáért is felelősséggel tartozik.

## Kifogáskezelés

* + 1. A Projektgazda a Program Operátor vagy Végrehajtó Ügynökség által hozott bármely döntés ellen kifogással élhet, amennyiben a meghozott döntés megítélése szerint a Szerződés és a vonatkozó jogszabályok és egyéb dokumentumok rendelkezéseivel nincs összhangban.
    2. A kifogást a Projektgazda a döntést hozó szerv részére írásban, indoklással köteles benyújtani.
    3. A döntést hozó szerv a benyújtott kifogás megalapozottságát, jogszerűségét megvizsgálja. Ha a kifogásnak helyt ad, saját hatáskörben önrevíziót hajt végre, és a meghozott döntést visszavonja, módosítja, vagy új eljárást folytat le. A döntésről a Projektgazdát a kifogás kézhezvételét követő 30 napon belül értesíti.
    4. Ha a döntést hozó szerv a kifogással nem ért egyet, és korábbi döntését fenntartja, úgy a kifogást felülvizsgálatra továbbítja. A Végrehajtó Ügynökség a részére benyújtott kifogást a Program Operátornak, a Program Operátor a részére benyújtott kifogást a Nemzeti Kapcsolattartónak továbbítja.
    5. A továbbított kifogást a Program Operátor vagy a Nemzeti Kapcsolattartó felülvizsgálja. Ha a kifogásnak helyt ad, megsemmisíti, vagy módosítja a döntést hozó szerv döntését, vagy új eljárás lefolytatására kötelezi. Ha a kifogást elutasítja, úgy további fellebbezésnek a Szerződés alapján nincs helye. A Program Operátor vagy a Nemzeti Kapcsolattartó döntéséről a kifogás kézhezvételét követő 30 napon belül értesíti a Projektgazdát.

## A Szerződés módosítása

* + 1. A Projektgazdának a támogatás szempontjából releváns adataiban vagy körülményeiben bekövetkezett változás esetén a Szerződés módosítását a Projektgazda köteles kezdeményezni, változás-bejelentési eljárás vagy szerződésmódosítási eljárás keretében.
    2. Változás-bejelentési eljárás keretében kezdeményezhetők az alábbi módosítások:
       1. a Projektgazda vagy a Projekt Partner adataiban bekövetkezett változás;
       2. a Projekt megkezdés vagy megvalósulás tervezett időpontjának, illetve a projekt ütemtervében meghatározott bármely határidőnek legfeljebb 3 hónapos módosulása, amennyiben azt a Szerződés feltételei lehetővé teszik;
       3. a Projekt beszerzési tervében meghatározott egyes beszerzési eljárások típusával, ütemezésével kapcsolatosan felmerülő módosítások;
       4. a nyújtott biztosíték cseréje, módosítása a Szerződésben rögzített feltételek szerint;
       5. a Projekt összesített költségvetésében az egyes támogatható tevékenységek közötti költségátcsoportosítás, amennyiben annak mértéke – a korábbi változásokat is figyelembe véve, kumuláltan - nem haladja meg a Projekt teljes elszámolható költségének 15%-át és amennyiben a Projekt költségvetése a pályázati felhívás szerinti korlátoknak a módosítást követően is megfelel;
       6. a Projekt összesített költségvetésében a Projektgazda és az egyes Projekt Partnerek közötti költségátcsoportosítás, amennyiben annak mértéke – a korábbi változásokat is figyelembe véve, kumuláltan - nem haladja meg a Projekt teljes elszámolható költségének 15%-át és amennyiben a Projekt költségvetése a pályázati felhívás szerinti korlátoknak a módosítást követően is megfelel;
       7. a finanszírozás igénybe venni kívánt módját (szállítói finanszírozás vagy utófinanszírozás) érintő változás a Szerződésben rögzített feltételek szerint, különös tekintettel a nyújtott előleg mértékére;
       8. a Projektgazda vagy valamely Projekt Partner adólevonási jogosultságában változás következik be;
       9. a pályázati űrlapon nevesített, a Projektben résztvevő személyek módosulnak.
    3. A változás-bejelentést a Projektgazda a Végrehajtó Ügynökség részére, a Végrehajtó Ügynökség által rendelkezésre bocsátott formanyomtatvány alkalmazásával köteles benyújtani, legkésőbb a változás bekövetkezését követő 30 napon belül.
    4. A változás-bejelentésben a Projektgazda köteles bemutatni a változás előtti és utáni állapotot és a változás indoklását.
    5. A változás-bejelentést a Végrehajtó Ügynökség ellenőrzi, szükség szerint hiánypótlásra hívja fel a Projektgazdát, vagy tisztázó kérdést tesz fel.
    6. A Végrehajtó Ügynökség a változás-bejelentést a kézhezvételtől számított 30 napon belül bírálja el, ide nem értve a Projektgazda által hiánypótlásra vagy tisztázó kérdések megválaszolására igénybe vett időt.
    7. Ha a Végrehajtó Ügynökség a változás-bejelentést jóváhagyja, írásban értesíti a Projektgazdát a változás hatályba lépésének időpontjáról.
    8. Ha a bejelentett változás eredményeként a Projekt bármely jellemzője nem felel meg a Szerződésben, illetve vonatkozó jogszabályokban és egyéb dokumentumokban meghatározott feltételeknek, úgy a Végrehajtó Ügynökség a változás-bejelentést elutasítja, melyről a Projektgazdát indoklással írásban értesíti. Az elutasításból fakadó következményekért a Projektgazda viseli a felelősséget.
    9. Ha a Végrehajtó Ügynökség a változás-bejelentést saját hatáskörben nem tudja elbírálni, mivel annak tartalma túlmutat a 2. pont szerinti esetkörökön, úgy a kérelmet továbbítja a Program Operátor részére, aki azt szerződésmódosítási eljárás keretében elbírálja.
    10. Szerződésmódosítási eljárás keretében kezdeményezhető bármely, a 2. pontban felsorolt esetkörökön kívüli szerződésmódosítás.
    11. A Projektgazda köteles a Szerződés módosítását szerződésmódosítási eljárás keretében kezdeményezni, ha
        1. a Projekt megkezdés vagy megvalósulás tervezett időpontjának, illetve a projekt ütemtervében meghatározott bármely határidőnek a Szerződésben meghatározott ütemtervhez képest előreláthatóan 3 hónapot meghaladó késedelme esetén;
        2. a Szerződésben rögzített bármely indikátor érték várható teljesülése nem éri el a célérték 90%-át;
        3. a Projekt összesített költségvetésében az egyes támogatható tevékenységek közötti költségátcsoportosítás – a korábbi változásokat is figyelembe véve, kumuláltan - meghaladja a Projekt teljes elszámolható költségének 15%-át;
        4. a Projekt összesített költségvetésében a Projektgazda és az egyes Projekt Partnerek közötti költségátcsoportosítás – a korábbi változásokat is figyelembe véve, kumuláltan - meghaladja a Projekt teljes elszámolható költségének 15%-át;
        5. változik a Projekt bármely, a célkitűzéseket befolyásoló lényeges jellemzője;
        6. módosul a Szerződésben rögzített, a Projekt keretében beszerezni kívánt eszközök, illetve vásárolni, felújítani, építeni tervezett ingatlanok köre;
        7. változik a Projekt Partner.
    12. A Szerződés csak abban az esetben módosítható, ha a támogatott tevékenység az így módosított feltételekkel is támogatható lett volna.
    13. A Szerződés módosítása nem irányulhat a támogatási döntésben meghatározott összegen felüli többlet-támogatás biztosítására, a támogatási intenzitás növelésére, kivéve a Vhr. 56. § (1) bekezdésében foglaltakat és a Vhr. 58. § szerinti többlet-támogatás nyújtására vonatkozó döntés esetét.
    14. A Szerződés módosítása főszabályként nem lehet visszamenőleges hatályú, azonban, kivételes esetekben, megfelelő indoklás alapján a Program Operátor hozhat ettől eltérő döntést.
    15. A Szerződés nem módosítható olyan módon, hogy a módosítás eredményeképpen a támogatás odaítélése vitathatóvá váljon, illetve a pályázók egyenlő elbírálásának elve sérüljön.
    16. A szerződésmódosítási kérelmet a Projektgazda a Végrehajtó Ügynökség részére, a Végrehajtó Ügynökség által rendelkezésre bocsátott formanyomtatvány alkalmazásával köteles benyújtani.
    17. A szerződésmódosítási kérelemben a Projektgazda köteles bemutatni a módosítás tartalmát, célját, részletes indoklását, és lehetőség szerint mellékelni a módosítási igényt alátámasztó, a kérelem elbírálását segítő dokumentumokat.
    18. A Végrehajtó Ügynökség a kézhezvételt követő 10 napon belül elvégzi a szerződésmódosítási kérelem formai ellenőrzését, ennek keretében a Projektgazdát hiánypótlásra hívhatja fel.
    19. A Végrehajtó Ügynökség a hiánytalan szerződésmódosítási kérelmet a kézhezvételt követő 10 napon belül döntési javaslatának ismertetésével felterjeszti a Program Operátor részére.
    20. A Program Operátor a szerződésmódosítási kérelmet elbírálja, ennek keretében tisztázó kérdést tehet fel a Projektgazda részére. A Program Operátor a szerződésmódosítási kérelmet a kézhezvételtől számított 15 napon belül bírálja el, ide nem értve a Projektgazda által tisztázó kérdések megválaszolására igénybe vett időt.
    21. Ha a Program Operátor a szerződésmódosítási kérelmet jóváhagyja, arról értesíti a Végrehajtó Ügynökséget, és kéri intézkedését a szerződésmódosításhoz szükséges dokumentáció összeállításában.
    22. A Szerződés módosítása kizárólag írásban történhet, az eredeti szerződés valamennyi aláírójának egyetértésével.
    23. Ha a Program Operátor a Projektgazda által előterjesztett szerződésmódosítási kérelmet nem hagyja jóvá, és a Projektgazda a hozzájárulás megtagadásának ellenére a változtatást végrehajtja, az ebből eredő szabálytalanságért, annak jogkövetkezményeiért a Projektgazda a felelős.
    24. A Szerződés módosítását a Program Operátor kezdeményezheti, ha
        1. a végrehajtás figyelemmel kísérése során olyan körülmény jut a tudomására, amely a Szerződés módosítását teszi szükségessé és a Projektgazda nem kezdeményezte a módosítást;
        2. a végrehajtás során a Programra vonatkozó lényeges körülmények, így különösen a Szerződés III. címe szerint vonatkozó jogszabályokban és egyéb dokumentumok módosulása esetén;
        3. a Vhr. 58. § szerinti többlet-támogatás nyújtására vonatkozó döntés esetén.
    25. Nem szükséges szerződésmódosítás a 2. és 11. pontban felsorolt esetkörökön kívüli olyan változás esetén, amely a Projektgazdának a támogatás szempontjából releváns adatait, vagy körülményeit nem érinti, és ezen változásokról a Projektgazda a soron következő szakmai előrehaladási jelentésben, illetve kifizetés-igénylésben számot ad, és ezen szakmai előrehaladási jelentést, illetve kifizetés igénylést a Program Operátor jóváhagyja. Így különösen nem szükséges szerződésmódosítás például a Projekt részletes költségvetésében rögzített egyes költségtételeket, illetve számviteli kategóriákat érintő változás esetén, ha a változás a 2. és 11. pontban felsorolt esetek körébe nem tartozik (vagyis nem jár a támogatható tevékenységek vagy partnerek közti költségátcsoportosítással), és a kifizetés-igénylésben a Projektgazda az eltérést megfelelően indokolja.

## A Szerződés megszűnése

* + 1. A Program Operátor jogosult a Szerződéstől elállni, a támogatás visszavonásáról rendelkezni a Vhr. 59.§-a szerinti esetekben.
    2. A Program Operátor a Szerződéstől történő elállásról a Projektgazdát írásban értesíti.
    3. Az értesítésnek tartalmazni kell az elállás indokait, valamint a visszafizetési kötelezettségre vonatkozó rendelkezéseket az ÁSZF XIV. cím rendelkezéseivel összhangban.
    4. Amennyiben a Projektgazda a Szerződés teljesítésére a szerződéskötést követően beállott bármely körülmény folytán nem képes, elállhat a Szerződéstől. Ilyen esetben a Projektgazda köteles a folyósított támogatást az elállást követő 30 napon belül az ÁSZF XIV. cím rendelkezéseivel összhangban visszafizetni.

## Vitarendezés

* + 1. A Felek megállapodnak abban, hogy a közöttük a Szerződésből adódó vitás kérdéseket tárgyalásos úton, peren kívül rendezik.
    2. Ha a Felek ezen tárgyalása nem vezetne eredményre, úgy a Felek a Szerződésből eredő jogvitáik elbírálására a helyi bíróság hatáskörébe tartozó ügyekben a Budai Központi Kerületi Bíróság, törvényszék hatáskörébe tartozó ügyekben a Székesfehérvári Törvényszék illetékességét kötik ki.